**Bakonycsernye Nagyközség Polgármestere**

**8056 Bakonycsernye Rákóczi út 83., Tel/fax: 22/413-001**

**E-mail: pm.bakonycsernye@morterseg.hu**

Tárgy: Bakonycsernye Nagyközség Önkormányzatának ingatlan bérbeadása

**ELŐTERJESZTÉS**

Kuti Mihály 8056 Bakonycsernye, Rózsa utca 142/C. szám alatti lakos kérelmet nyújtott be a Bakonycsernye Nagyközség Önkormányzat tulajdonában lévő 1206/4 hrsz-ú kivett beépítetlen területi ingatlan további haszonbérbe vételével kapcsolatban, mivel az 2018. május 1-jén lejárt.

A területet az Önkormányzat már korábban haszonbérbe adta Kuti Mihály részére. A szerződés 5 éves időtartamra lett megkötve, 2,-Ft/m2 áron.

Javaslom, hogy a kérelmét fogadjuk el, továbbra is legyen haszonbérleti szerződés kötve, de csak 3 éves időtartamra, hiszen ha bármilyen pályázati lehetőség adódik, akkor tudjunk pályázni. A bérleti díj mértékét az előző szerződésben megállapított összegben javaslom meghatározni. 2Ft/m2 áron, mely összesen 19.244,-Ft/év.

HATÁROZATTERVEZET

A)

Bakonycsernye Nagyközség Önkormányzat képviselő-testülete haszonbérbe adja a tulajdonában álló Bakonycsernye, 1206/4 hrsz.-ú 9622 m2 nagyságú kivett beépítetlen területet Kuti Mihály 8056 Bakonycsernye, Rózsa utca 142/C. szám alatti lakos részére 3 éves időtartamra. A használatbe vett földterület éves haszonbérleti díját 2,-Ft x 9622 m2=19.244,-Ft/év összegben határozza meg.

Felelős: polgármester

Határidő: azonnal

Turi Balázs

polgármester

**HASZONBÉRLETI SZERZŐDÉS**

/TERVEZET/

mely létrejött egyrészről Bakonycsernye Nagyközség Önkormányzat Képviselő-testülete (tulajdonos) felhatalmazásából Turi Balázs Polgármester (Törzsszám: ……, Bakonycsernye, Rákóczi út 83.), mint haszonbérbe adó (továbbiakban: haszonbérbe adó),

másrészről Kuti Mihály, Bakonycsernye, Rózsa utca 142/C. szám alatti lakos, mint haszonbérlő (továbbiakban: haszonbérlő) között az alulírt helyen és időben, a következő feltételekkel:

1.A haszonbérbe adó haszonbérbe adja, haszonbérlő pedig haszonbérbe veszi a belterületen található 1206/4-es hrsz.-ú, 9.622 m2 területű, kivett beépítetlen terület, melynek alapján haszonbérlő a rendes gazdálkodás szabályainak megfelelően jogosult a terület hasznainak szedésére, és köteles ennek fejében haszonbérbe adónak pénzben haszonbért fizetni.

2. A felek a haszonbérleti szerződést 2018. év június 1. napjától 2021. év június 1. napjáig tartó határozott időre kötik.

3. Az 1. pontban meghatározott mértékű földrészlet éves haszonbérleti díja: 2,-Ft x9.622 m2= 19.244.-Ft/év összegben határozzák meg.

A haszonbérleti díjat haszonbérlő minden év szeptember hó 30 napjáig egy összegben tartozik a Bakonycsernye Nagyközség Önkormányzat költségvetési elszámolási számlájára postai utalványon befizetni oly módon, hogy – az azonosítás céljából – azon nevét, lakcímét, valamint a „haszonbérleti díj” szöveget olvashatóan feltünteti.

A befizetéshez szükséges csekket, a haszonbérleti díjat a Hivatal a bérlő rendelkezésére bocsátja legkésőbb minden év: augusztus 31. napjáig.

4. A haszonbérlő köteles a földet rendeltetésének megfelelően megművelni és ennek során gondoskodni arról, hogy a föld termőképessége fennmaradjon.

5. A haszonbérlő arra az évre, amelyekben elemi csapás, vagy más rendkívüli esemény okából az átlagos termék kétharmada sem termett meg, méltányos haszonbér-mérséklést, illetve haszonbér-elengedést igényelhet, ezt azonban még a termés betakarítását megelőzően köteles haszonbérbe adóval közölni.

6. A haszonbérleti szerződést 6 hónapi felmondással a gazdasági év végére bármelyik félnek a másikhoz intézett írásbeli nyilatkozata alapján lehet megszüntetni.

7. Haszonbérbe adó a haszonbérleti szerződést

* a haszonbérleti díj meg nem fizetése esetén 2 írásbeli felszólítás után,
* az ingatlan elhanyagolása

esetén mondhatja fel.

8. A haszonbérlő tudomásul veszi, hogy a haszonbérelt földterületet alhaszonbérbe, vagy azt harmadik személynek részes művelésre át nem engedheti.

9. A haszonbérlet megszűntével a földet a haszonbérlő olyan állapotban köteles az Önkormányzat birtokába visszaadni, hogy azon a termelést megfelelő módon azonnal folytatni lehessen.

10. Jelen szerződést a felek elolvasás és megértés után 5 eredeti példányban megkötötték és sajátkezű aláírásukkal ellátták. Egy példány szerződés a haszonbérlőt illeti meg.

Bakonycsernye, 2018. május 31.

……………………………………….. ……………………………………

Turi Balázs Polgármester Kuti Mihály

a bérbeadó képviseletében haszonbérlő