**MEGBÍZÁSI SZERZŐDÉS**

amely létrejött egyrészről **Bakonycsernye Nagyközség Önkormányzata** (8056, Bakonycsernye, Rákóczi u. 83.), adószáma: 15362137-2-07, képviseli Turi Balázs polgármester, továbbiakban: **Megbízó**,

másrészről a **Greznár Oszkár egyéni vállalkozó**

címe: 2800 Tatabánya, Borbély Sándor utca 19.

adószáma: 48551937-1-31

továbbiakban **Megbízott**

között alulírott helyen és napon az alábbi feltételekkel:

1./ Szerződő felek rögzítik, hogy a **„Bakonycsernyei Falunap 2018”** rendezvény 2018. július 27-29. közötti időpontban teljes körű rendezvény-szervező tevékenységét a Megbízott látja el.

2./ **A szerződés tárgya, általános rendelkezések**:

2.1. A Megbízott jelen szerződés alapján elvégzi a **„Bakonycsernyei Falunap 2018**.” július 28-30. közötti rendezvénysorozat teljes megszervezését és lebonyolítását.

2.2. A rendezvény-szervező tevékenység magában foglalja jelen szerződés 1.sz. mellékletét képező programsorozat teljes szervezését, országosan ismert művészek fellépésének biztosítását, színpad, hangtechnika, sátor, szükséges eszközök, e rendezvény biztosításához szükséges szervezetek bevonását (Rendőrség, Mentők, Polgárőrség) és költségeinek viselését, továbbá vidámparki szolgáltatást.

2.3. Amennyiben Megbízott e szervezésében alvállalkozót von be, köteles azt a Megbízóval írásban előzetesen közölni, hogy milyen feladatra. Az alvállalkozó tevékenységéért a Megbízott sajátjaként teljes körűen felel.

2.4. A rendezvény programjai kapcsán felmerülő mindennemű költség és készkiadás a Megbízottat terheli, illetve a rendezvényből származó bevétel a Megbízottat illeti.

2.5. Megbízott jogosult a rendezvény támogatására szponzorokat szerezni, velük külön megállapodást kötni.

2.6. Megbízott köteles a rendezvénysorozat programját jelen szerződés 1.sz. mellékletét képező programterv alapján megszervezni, abban történő esetleges változásról a Megbízót haladéktalanul értesíteni.

Megbízó köteles biztosítani a rendezvénysorozat megfelelő reklámozását a község honlapján.

Megbízott készíti el a plakátokat és annak terjesztéséről a Megbízó gondoskodik.

2.7. Megbízó gondoskodik a rendezvény lebonyolítása során keletkező szemét engedélyezett módon történő elszállíttatásáról.

2.8. Megbízó a rendezvény bonyolítása érdekében térítésmentesen a Megbízott rendelkezésére bocsátja a Sportpálya pályán kívüli, a sátor és a vásár helyszínéül szolgáló területrészét, a rendezvényhez szükséges villamos energiát, a lecsatlakozás maximum 150 m, ívó víz minőségű vízvételi lehetőséget.

Vállalkozó számára biztosítja a kizárólagos kereskedelmi jogot.

2.9. Megbízott köteles a rendezvény közelében legalább 2 db nyilvános WC-t saját költségén telepíteni és üzemeltetni a rendezvény ideje alatt.

2.10. Amennyiben a Megbízottnak felróható okból meghiúsul a rendezvény, a Megbízott köteles a Megbízónál felmerült, igazolt költségeket és károkat megtéríteni.

2.11. Megbízott teljes felelősséggel tartozik a rendezvény lebonyolítása tekintetében, vállalja a rendezvénysorozat kapcsán felmerülő szerzői jogdíjak rendezését. Minőségi módon biztosítja a vendéglátást, mint ital, mint ételválasztékban (minőségi kirakodó vásárért felelősséget vállal). A vendéglátás lebonyolításához szükséges hatósági engedélyeket beszerzi, a szükséges bejelentéseket megteszi.

2.12. Megbízott az általa e rendezvényre szervezett közreműködők tekintetében felelősséget vállal, hogy a vonatkozó jogszabályi hatósági engedélyeket beszerzi, az előírásokat betartja (VPOP, ÁNTSZ, stb.).

2.13. Szerződő felek megállapodnak abban, hogy a rendezvény kezdését megelőző 10 nappal helyszíni bejárást tartanak, mely alkalommal jegyzőkönyvben rögzítetten tisztázzák a rendezvény megtartása érdekében egymással támasztott igényeiket.

3. **Megbízási díj**

A Megbízottatmegbízási díj illeti meg, melynek összege bruttó ………… Ft, mely összeget a Megrendelő a leigazolt számla beérkezésétől számított 2 napon belül az OTP Bank Rt. 11773401-03830284 számú bankszámlára átutalással teljesít.

4. **Képviselet, kapcsolattartás**:

Megrendelő részéről, aki egyben a teljesítés leigazolására is jogosult: Turi Balázs polgármester.

Megbízott részéről, aki egyben a teljesítésért felelős személy: Greznár Oszkár Rudolf.

5. **Egyéb rendelkezések**:

Jelen szerződés teljesítésével kapcsolatos bármely jogvita esetén azt a felek elsődlegesen békés úton rendezik. Peres eljárás esetére kikötik a Székesfehérvári Városi Bíróság illetékességét.

Jelen szerződésben nem szabályozott kérdésekben a Ptk. Vonatkozó rendelkezései az irányadóak.

Bakonycsernye, 2018. ...

…………………………………………. ………………………………………….

Megbízó részéről: Megbízott részéről:

Turi Balázs polgármester Greznár Oszkár Rudolf

egyéni vállalkozó

1.sz. melléklet a 2018. ………… napján kelt szerződés 2.2.pontjához

Vállalkozó által biztosított rendezvény-szervezői tevékenységek, programok:

2018. július 27-én:

-

-

-

28-án:

-

-

-

29-én:

-

-

-

Felszerelés:

- 600m2-es fesztiválsátor

- színpad és fénytechnika

- 60db sörpad garnitúra

- 1db öltözősátor

- 2db mobil toalett

Bakonycsernye, 2018. ……………

Bakonycsernye önkormányzata nevében

Turi Balázs Greznár Oszkár Rudolf

polgármester egyéni vállalkozó