

MÓR VÁROSI ÖNKORMÁNYZAT

KÉPVISELŐ-TESTÜLETE

RÉSZÉRE

… ./ napirend

JAVASLAT

A MÓRI TÖBBCÉLÚ KISTÉRSÉGI TÁRSULÁS TÁRSULÁSI MEGÁLLAPODÁS MÓDOSÍTÁSA TÁRGYÁBAN

Mór,2018.05.30.

Előterjesztő:

Dr. Ujszászi György Szabolcs

jegyző

|  |  |
| --- | --- |
| Előkészítette:  Önkormányzati Iroda |  |

**Az ülés típusa:**nyilvános

Zárt ülés esetében jogalapja:

Mötv. 46.§ (2) a) ☐

Mötv. 46.§ (2) b) ☐

Mötv. 46.§ (2) c) ☐

**Az előterjesztést véleményezte és az alábbi szempontok szerint tartalmáért felelősséget vállal:**

|  |  |  |
| --- | --- | --- |
|  | Dátum | irodavezető neve, aláírása |
| ***szakmai*** | 2018.05….. | ……………………………..  dr. Némethné Utry Edit |
| ***gazdasági-pénzügyi*** | 2018.05….. | ……………………………...  Frey Attiláné |
| ***jogi*** | 2018.05….. | ……………………………...  dr. Taba Nikoletta |

**Az előterjesztés az alábbi döntési javaslato(ka)t tartalmazza:**

|  |  |
| --- | --- |
| **határozat-tervezet száma: 1 DB** | |
| Döntéshozatal rendje:  minősített többség  Minősített többség esetén jogalap:  Mötv. 42. § 5., 50. § | Határozatot kapja:   * Önkormányzati Iroda 2 pld * Költségvetési és Adóügyi Iroda 1 pld * Humánügyi Iroda 1 pld * Meseház Óvoda 1 pld * Közigazgatási és Szociális Iroda 1 pld |

**Az előterjesztést véleményező bizottságok:**

|  |  |
| --- | --- |
| ☒Pénzügyi Bizottság | ☒ Oktatási, Kulturális és Sport Bizottság |
| ☐ Településfejlesztési Bizottság | ☐ Szociális és Egészségügyi Bizottság |

**Meghívásra javasolt:-**

**JAVASLAT**

A MÓRI TÖBBCÉLÚ KISTÉRSÉGI TÁRSULÁS TÁRSULÁSI MEGÁLLAPODÁS MÓDOSÍTÁSA TÁRGYÁBAN

A Móri Többcélú Kistárségi Társulás Társulási Tanácsa 21/2017. (V.25.) határozatával a Meseház Óvoda átszervezéséről, alapító okirata módosításáról döntött, tekintettel arra, hogy a nemzeti köznevelésről szóló 2011. évi CXC. törvény (a továbbiakban: *Köznev.tv.*) akkor hatályos 99/E. §-a értelmében 2017. szeptember 1-jétől egységes óvoda-bölcsőde nem működhet. Az egységes óvoda-bölcsődében ellátott gyermekek 2017. szeptember 1-jétől - az életkoruknak megfelelően - óvodában, vagy a gyermekjóléti alapellátás keretében megszervezett gyermekek napközbeni ellátását biztosító intézményben vagy ilyen feladatot ellátó többcélú intézményben láthatók el.

A Társulási által fenntartott óvoda keretén belül 2017. augusztus 31-ig a nagyvelegi tagóvoda biztosította alaptevékenysége körében a 2. életévüket betöltött gyermekek napközbeni ellátását egységes óvoda-bölcsődei csoportban.

A munkaszervezet 2017. év elején megvizsgálta a többcélú intézménnyé történő átalakítás lehetőségét, amely formában a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: *Gyvt.*) 42. § (2) és 43/A. §-a alapján mini bölcsőde működtetésére lenne mód. A tavalyi évben megállapítottuk, hogy a mini bölcsőde jogszabályban előírt személyi és tárgyi feltételei kialakításához 2017. szeptember 1-jére nem áll elegendő idő a rendelkezésre. Ugyanakkor a Gyvt. 2017. január 1-jétől hatályos rendelkezései a települések kötelezően biztosítandó bölcsődei ellátására vonatkozóan [94.§ (3a)] a Gyvt. 175. § (5) bekezdésében foglalt átmeneti rendelkezéssel együtt azt írják elő, hogy az önkormányzatok ennek 2018. december 31-éig kötelesek eleget tenni.

Fentiekre tekintettel első lépésként 2017. augusztus 31-i hatállyal a társulási óvoda oly módon került átszervezésre, hogy az ezen időponttól kezdődően tisztán csak óvodaként működik, és a bölcsődei ellátás Nagyvelegen (átmenetileg) megszűnt.

A Gyvt. 43/A. §-a értelmében a**mini bölcsőde** olyan bölcsődei ellátást nyújtó intézmény, amely a gyermekek napközbeni ellátása keretében, a Bölcsődei nevelés-gondozás országos alapprogramja szerint, jogszabályban meghatározott szakirányú végzettséggel rendelkező személy által akár több, a 43. § szerinti bölcsődei intézményhez képest kisebb létszámú csoportban, valamint egyszerűbb személyi, tárgyi és működtetési feltételek mellett nyújt szakszerű gondozást és nevelést. A mini bölcsőde szervezetileg működhet

a) önálló bölcsődeként, annak tagintézményeként,

b) bölcsődei igazgatóság, illetve egyesített bölcsőde szervezeti formában, annak tagintézményeként,

c) **többcélú óvoda-bölcsődeként**, vagy

d) többcélú, közös igazgatású intézmény önálló szervezeti és szakmai egységeként, feltéve, hogy többcélú óvoda-bölcsődeként való működtetésére nincs lehetőség.

A Köznev.tv. 7. § (2) bekezdése úgy rendelkezik, hogy a köznevelési intézmény több különböző típusú köznevelési intézmény feladatait is elláthatja, valamint nem köznevelési feladatot ellátó intézménnyel is összevonható az e törvényben meghatározott esetben, formában és eljárás megtartásával (a továbbiakban: többcélú intézmény). A 20. § (1) bekezdés b) pontja szerint a többcélú intézmény lehet**óvoda-bölcsőde**.

A Köznev.tv. 20. § (2) bekezdése és a Gyvt. 96. § (3) bekezdése értelmében többcélú intézmény akkor létesíthető, ha a létesítés és a működés anyagi, tárgyi, technikai és személyi feltételei valamennyi feladat ellátásához biztosítva vannak.

A Köznev.tv. 20. § (12) szerint óvoda-bölcsőde szervezeti és szakmai tekintetben önálló intézményegységek keretében óvoda és bölcsőde feladatait láthatja el.

A Köznev.tv. 84. § (7) bekezdése alapján a fenntartó legkésőbb az intézkedés tervezett végrehajtása éve májusának utolsó munkanapjáig (idén 2018. május 31-ig) hozhat döntést a nevelési-oktatási intézmény átszervezésével kapcsolatban. Az alapító okirat módosítását a Társulási Tanács május 31-i ülésén tárgyalja.

A Köznev.tv. 84. § (3) bekezdése szerint a fenntartó - a július-augusztus hónapok kivételével - nevelési évbenóvodát nem szervezhet át és óvoda feladatait nem változtathatja meg. Erre tekintettel a módosítást 2018. augusztus 31-ével javasoljuk hatályba léptetni.

A szervezeti átalakítást követően az intézmény nevét **Meseház Óvoda-Bölcsőde** névre, a nagyvelegitagintézmény megnevezését pedig Meseház Óvoda-Bölcsőde Etalon Sport Tagóvoda-Bölcsődéje névre javasoljuk módosítani.

Az átszervezés előkészítéséről a Társulási Tanács 14/2018. (III.29.) számú határozatával döntött, melynek 5.pontjában felkérte a munkaszervezet vezetőt, hogy az óvoda átszervezése miatt szükséges Társulási Megállapodás módosítást készítse elő, és az arról szóló határozat-tervezetet küldje meg valamennyi tagönkormányzat képviselő-testülete részére.

Nagyveleg Község Önkormányzat Képviselő-testületének 34/2018. (IV.11.) határozatában vállalja, hogy a nagyvelegi mini bölcsőde intézményegység jogszabályoknak megfelelő épületének kialakításával, továbbá a működés tárgyi, technikai és személyi feltételeinek biztosításával kapcsolatos, normatíván felüli minden költség Nagyveleg Község Önkormányzatát terheli.

A jelen Társulási Megállapodás módosításban az intézmény és az érintett nagyvelegi tagintézmény elnevezésének változása kerül átvezetésre, továbbá a mini bölcsődei feladatok ellátásával bővül a társulás által ellátott feladatkör. A módosításokkal egységes szerkezetű megállapodást az 1. sz. melléklet tartalmazza.

*A Pénzügyi Bizottság, továbbá az Oktatási, Kulturális és Sport Bizottság véleménye a Képviselő-testület ülésén kerül ismertetésre.*

A fentiekre tekintettel az alábbi határozat-tervezetet terjesztem a T. Képviselő-testület elé:

**HATÁROZAT-TERVEZET**

I. Bakonycsernye Nagyközség Önkormányzat Képviselő-testülete a Móri Többcélú Kistérségi Társulás 2005. április 20-án megkötött Társulási Megállapodását 2018. augusztus 31-i hatállyal az alábbiak szerint módosítja, mely a XIV. számú módosítás:

1. A Megállapodás I./6.3. pontjában a képviselő (polgármester) neve Wurczinger Lóránt névre változik, az I./6.12. pontjában a képviselő (polgármester) neve Lisztmayer János névre változik.
2. A Megállapodás IV. /5.9. pontja az alábbi mondattal egészül ki:

„A Társulás biztosítja a X./10. pontban meghatározott Önkormányzat(ok) közigazgatási területére kiterjedően az általa fenntartott óvoda szervezeti keretein belül a gyermekek védelméről és a gyámügyi igazgatásról szóló 1997. évi XXXI. törvény 43/A. §-ában meghatározott mini bölcsődei feladatok ellátását.”

1. A Megállapodás X./6. pontjában az „Óvoda” szövegrész helyébe az „Óvoda-Bölcsőde” szöveg lép, továbbá hatályát veszti „(a névváltozást megelőzően: Zengő Óvoda Egységes Óvoda-Bölcsőde)” szövegrész.
2. A Megállapodás X./10. pontjában az „Óvoda” szövegrész helyébe az „Óvoda-Bölcsőde” szöveg lép, továbbá ugyanezen pontban foglalt mondat az „óvodai nevelését” szövegrészt követően kiegészül az alábbi szövegrésszel:

„, továbbá Nagyveleg Község Önkormányzata közigazgatási területén a mini bölcsődei ellátást”

1. A Megállapodás X./10.4. pontjában a „Tagóvodája” szövegrész helyébe a Tagóvoda-Bölcsődéje” szöveg lép.
2. A Megállapodás X./12.9. pontjában az „Óvoda” szövegrész helyébe az „Óvoda-Bölcsőde” szöveg lép, továbbá a felsorolás nagyvelegi tagintézményére (Etalon Sport) vonatkozó szövegrészében a „Tagóvoda” szövegrész helyébe a „Tagóvoda-Bölcsőde” szöveg lép.
3. A Megállapodás X./12.10., X./14.3., X./14.6., X./14.8., X./14.9., X./14.12/A. pontjaiban, továbbá 1. sz. melléklete 2. pontjában az „Óvoda” szövegrész helyébe az „Óvoda-Bölcsőde” szöveg lép.
4. A Megállapodás X./14.10. pontjában az „Óvoda” szövegrész helyébe az „Óvoda-Bölcsőde” szöveg, továbbá a „Tagóvodája” szövegrész helyébe a „Tagóvoda-Bölcsődéje” szöveg lép.
5. A Megállapodás X./15.3.8. pontjában a „Tagóvoda” szövegrész helyébe a „Tagóvoda-Bölcsőde” szöveg lép.
6. A Megállapodás XV. pontja a következő 20. ponttal egészül ki:

„20. A Társulási Megállapodás XIV. számú módosítása 2018. augusztus 31. napján lép hatályba.”

1. A Megállapodás 3. sz. mellékletében a kormányzati funkciók felsorolása kiegészül az alábbi kormányzati funkcióval:

„104031 Gyermekek bölcsődében és mini bölcsődében történő ellátása”

II. A Képviselő-testület a Társulási Megállapodást az I. pontban foglalt módosítással az előterjesztés 1. számú mellékletében foglaltak szerint egységes szerkezetbe foglalja.

III. A Képviselő-testület felhatalmazza a polgármestert és a jegyzőt a Móri Többcélú Kistérségi Társulás – a jelen határozatban rögzítetteknek megfelelő – módosításokkal egységes szerkezetbe foglalt Társulási Megállapodásának aláírására.

IV. A Képviselő-testület felkéri a Mór város Polgármesterét, mint a Társulási Tanács elnökét, hogy a Móri Többcélú Kistérségi Társulás egységes szerkezetbe foglalt Társulási Megállapodását a változások törzskönyvi nyilvántartásban történő átvezetése érdekében a Magyar Államkincstár Fejér Megyei Igazgatósága részére küldje meg.

Határidő: utolsó képviselő-testületi döntést követő 8 nap

Felelős: polgármester (Önkormányzati Iroda

Mór, 2018.05.24.

Dr. Ujszászi György Szabolcs

jegyző