Bakonycsernye Község Polgármestere

8056 Bakonycsernye, Rákóczi u. 83.

<Tel:22/413-001>

e-mail:pm.bakonycsernye@morterseg.hu

ELŐTERJESZTÉS

ingatlan vásárlásra -Bakonycsernye, Rákóczi u. 84. –

Tisztelt Képviselő-testület!

A rendezési terv készítése során felmerült több ingatlan esetében, hogy kerüljön rögzítésre az önkormányzat elővásárlási joga, mert olyan frekventált helyen terül el, vagy olyan építési stílusban készült, hogy az kiemelt jelentőségű az önkormányzat részére.

Ezek közé tartozik a bakonycsernyei 1236 hrsz-ú, természetben a Bakonycsernye, Rákóczi u. 84. szám alatt fekvő, kivett lakóház, udvar, gazdasági épület megnevezésű, 885 m2 nagyságú terület, melynek kizárólagos tulajdonosa Kovács Józsefné.

Az ingatlan határos az önkormányzati területeivel – polgármesteri hivatal, beépítetlen területek a folyó felé – mely lehetőséget nyújtana egy nagyobb, összefüggő központ létrehozására. Szükségességét alátámassza az, hogy a hivatalhoz tartozik az anya és csecsemővédő is, és a két funkció (közigazgatási, egészségügyi) igénybevételéhez nagyon kevés a jelenlegi parkolók száma. Amennyiben a dolgozók autóval jönnek dolgozni, az ügyfelek, kismamák részére már nem nagyon marad hely, illetve egyéb rendezvények (esküvők, önkormányzati ünnepek, stb..) esetén nem tudjunk megfelelő számú parkolóhelyet biztosítani.

A fentiekből kiindulva, továbbá a korábbi képviselő-testületi ülésen elhangzott tervek alapján javasolom a Tisztelt Képviselő-testület felé, hogy a költségvetésben elkülönített 8 millió Ft erejéig nyújtson be vételi ajánlatot a tulajdonos felé.

Javaslom továbbá, hogy Kovács Józsefné részére holtig tartó haszonélvezet kerüljön bejegyzésre a lakóingatlan tekintetében, s azt élete végéig térítésmentesen használhassa.

HATÁROZAT TERVEZET

Bakonycsernye Nagyközség Önkormányzat Képviselő-testülete kifejezi vételi szándékát a bakonycsernyei 1236 hrsz-ú, természetben a Bakonycsernye, Rákóczi u. 84. szám alatt fekvő 885 m2 nagyságú kivett lakóház, udvar, gazdasági épület megnevezésű ingatlanra vonatkozóan. A vételi ajánlatát 8 millió Ft összegben határozza meg, melyet, az adás-vételi szerződés aláírását követően azonnal egy összegben teljesít az eladó felé. Az önkormányzat kijelenti, hogy holtig tartó haszonélvezetet biztosít Kovács Józsefné tulajdonos részére.

Felelős: polgármester

Határidő: testületi ülést követően haladéktalanul

Bakonycsernye, 2018. május 23.

Turi Balázs

polgármester