Okirat száma:……/2018. Határozat 1. számú melléklete

Módosító okirat

**A Bakonycsernyei Bóbita Óvoda Egységes Óvoda – Bölcsőde a Gajamenti Önkormányzati Társulás Társulási Tanácsa által 2015. május 29. napján kiadott, 1226/2015.05.29. számú alapító okiratát az államháztartásról szóló 2011. évi CXCV. törvény 8/A. §-a és a nemzeti köznevelésről szóló 2011. évi CXC. törvény 21. § (2) bekezdése alapján – a Bakonycsernye Nagyközség Önkormányzata Képviselő-testülete …**/**2018. (…...) számú határozatára** **figyelemmel –a következők szerint módosítom:**

1. **Az alapító okirat 1.1. pontja helyébe a következő rendelkezés lép:**

„

* 1. A költségvetési szerv
     1. megnevezése: Bakonycsernyei Bóbita Óvoda - Mini Bölcsőde

**2. Az alapító okirat 1.2.2. pontja helyébe az alábbi rendelkezés lép:**

„1 2. 2. telephelye(i):

|  |  |  |
| --- | --- | --- |
|  | telephely megnevezése | telephely címe |
| 1 |  | 8056 Bakonycsernye, Rózsa út 67/a. |

„

**3. Az alapító okirat kiegészül az alábbi 2.2. ponttal, a további szerkezeti egység számozásának értelemszerű megváltozásával:**

„2.2. A költségvetési szerv alapítására, átalakítására, megszüntetésére jogosult szerv

2.2.1. megnevezése: Bakonycsernye Nagyközség Önkormányzata

2.2.2. székhelye: 8056 Bakonycsernye, Rákóczi út 83. „

**4.** **Az alapító okirat 3.1. pontja helyébe a következő rendelkezés lép:**

„3.1. A költségvetési szerv irányító szervének

3.1.1. megnevezése: Bakonycsernye Nagyközség Önkormányzata Képviselő-testülete

3.1.2. székhelye: 8056 Bakonycsernye, Rákóczi út 83.”

**5. Az alapító okirat kiegészül az alábbi 3.2. ponttal:**

„3.2. A költségvetési szerv fenntartójának

3.2.1 megnevezése: Bakonycsernye Nagyközség Önkormányzata

3.2.2. székhelye: 8056 Bakonycsernye, Rákóczi út 83.”

**6. Az alapító okirat 4.1. pontja helyébe az alábbi rendelkezés lép:**

„4.1. A költségvetési szerv közfeladata: A „Magyarország helyi önkormányzatairól” szóló 2011. évi CLXXXIX. törvény (továbbiakban: Mötv.) 13. § (1) bekezdés 6.) pontjában meghatározott óvodai ellátás, a „nemzeti köznevelésről” szóló 2011. évi CXC. törvény 4. § 1.1. pontja és 8. §-a szerinti óvodai nevelési feladatok, illetve 4. § 1.21. pontja alapján a többi gyermekkel együtt nevelhető sajátos nevelési igényű gyermekek óvodai nevelésével összefüggő feladatok ellátása, továbbá az Mötv. 13. § (1) 8. pontja szerinti gyermekjóléti szolgáltatások és ellátások feladatainak ellátása. A gyermekek védelméről és gyámügyi igazgatásról szóló 1997. évi XXXI. törvény (továbbiakban: Gyvt.) 42. § - 42/A. § és 43/A. § szerinti bölcsődei ellátás, a 42. § (4) bekezdése szerinti időszakos gyermekfelügyelet, valamint a 21. § szerinti gyermekétkeztetési, a 21/A. § - 21/C. § szerinti intézményi gyermekétkeztetés; ingyenes és kedvezményes intézményi gyermekétkeztetés, szünidei gyermekétkeztetési feladatok ellátása, valamint az intézmény dolgozói részére munkahelyi étkeztetés biztosítása.”

**7. Az alapító okirat 4.3. pontja helyébe a következő rendelkezés lép:**

„4.3. A költségvetési szerv alaptevékenysége: A költségvetési szerv működési területén gondoskodik az óvodáskorú gyermekek óvodai neveléséről és ellátásáról, a többi gyermekkel együtt nevelhető sajátos nevelési igényű gyermekek óvodai neveléséről és ellátásáról. Működési területén kívül egyéb települések közigazgatási területére kiterjedően is elláthatja az óvodás korú gyermekek óvodai nevelését, a többi gyermekkel együtt nevelhető sajátos nevelési igényű gyermekek óvodai nevelését, ellátását, amennyiben szabad férőhely száma azt lehetővé teszi.

A Gyvt. alapján az intézmény gondoskodik a családban nevelkedő 3 éven aluli gyermekek napközbeni ellátása, gondozása, valamint testi-szellemi fejlődését elősegítő nevelésével összefüggő feladatok ellátásáról, továbbá gyermekétkeztetés, intézményi gyermekétkeztetés, ingyenes és kedvezményes gyermekétkeztetés, szünidei gyermekétkeztetés biztosításáról, valamint időszakos gyermekfelügyeletről.”

**8. Az alapító okirat 4.4. pontja táblázata 1. alpontja elhagyásra kerül, a további alpontok számozása értelemszerű megváltozásával.**

**9. Az alapító okirat 4.4. pontja táblázata kiegészül az alábbi 6.,7. és 8. sorszámú alpontokkal:**

**„**

|  |  |  |
| --- | --- | --- |
| 6 | 104031 | Gyermekek bölcsődében és mini bölcsődében történő ellátása |
| 7 | 104035 | Gyermekétkeztetés bölcsődében, fogyatékosok nappali intézményében |
| 8 | 104037 | Intézményen kívüli gyermekétkeztetés |

**„**

**10. Az alapító okirat 4.5. pontja helyébe az alábbi rendelkezés lép:**

„4.5. A költségvetési szerv illetékessége, működési területe: Az óvodai nevelés feladatellátás tekintetében Bakonycsernye Nagyközség és az Mötv. 41. § (6) bekezdése alapján Bakonycsernye Nagyközség Önkormányzata és Balinka Község Önkormányzata között létrejött feladatellátási szerződés alapján Balinka Község közigazgatási területe.   
A bölcsődei ellátás tekintetében Bakonycsernye Nagyközség közigazgatási területe. „

**11. Az alapító okirat 5.1. pontja helyébe az alábbi rendelkezés lép:**

„5.1. A költségvetési szerv vezetőjének megbízási rendje: Az intézményvezetőt nyilvános pályázat alapján legfeljebb 5 évi meghatározott időtartamra Bakonycsernye Nagyközség Önkormányzata Képviselő-testülete bízza meg, s gyakorolja tekintetében a közalkalmazottak jogállásáról szóló 1992. évi XXXIII. törvényben meghatározottak szerint a munkáltatói jogkört.

Az „egyéb” munkáltatói jogkört Bakonycsernye Nagyközség Önkormányzata Polgármestere gyakorolja.

A költségvetési szerv vezetője közalkalmazotti jogviszonyban áll.”

**12. Az alapító okirat 5.2. pontja helyébe az alábbi rendelkezés lép:**

„5.2. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | közalkalmazotti jogviszony | a közalkalmazottak jogállásáról szóló 1992. évi XXXIII. tv., továbbá a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. tv. köznevelési intézményekben történő végrehajtásáról szóló 326/2013. (VIII.30.) Korm. rendelet, s a közalkalmazottak jogállásáról szóló 1992. évi XXXIII. törvénynek a szociális, valamint a gyermekjóléti és gyermekvédelmi ágazatban történő végrehajtásáról szóló 257/2000. (XII.26.) Korm. rendelet |
| 2 | munkaviszony | a munka törvénykönyvéről szóló 2012. évi I. tv. |
| 3 | megbízási jogviszony | a Polgári Törvénykönyvről szóló 2013. évi V. tv. |

**„**

**13. Az alapító okirat 5.3. pontja elhagyásra kerül.**

**14. Az alapító okirat 6.1. pontja elhagyásra kerül, a további szerkezeti egységek számozásának értelemszerű megváltozásával.**

**15. Az alapító okirat 6.1. pontja helyébe az alábbi rendelkezés lép:**

„6.1. A köznevelési intézmény

6.1.1. típusa: többcélú intézmény, óvoda-bölcsőde

6.1.2. alapfeladatának jogszabály szerinti megnevezése: A Köznev. tv. 4. § 1.1. és 1.21. pontjai, a 8. §-a, valamint a 20. § (12) bekezdése szerint a köznevelési intézmény alapfeladata:

* óvodai nevelés,
* a többi gyermekkel együtt nevelhető sajátos nevelési igényű gyermekek óvodai nevelése,
* valamint bölcsődei ellátás.

6.1.3. gazdálkodásával összefüggő jogosítványok: előirányzatai feletti rendelkezési jogosultsága tekintetében teljes jogkörű, önálló pénzintézeti számlával rendelkező helyi önkormányzati költségvetési szerv. Pénzügyi, gazdálkodási feladatait – munkamegosztási megállapodás alapján – a Bakonycsernyei Közös Önkormányzati Hivatal (8056 Bakonycsernye, Rákóczi u. 83.) látja el. „

**16. Az alapító okirat 6.2. pontja helyébe az alábbi rendelkezés lép:**

„6.2. A feladatellátási helyenként felvehető maximális gyermek-, tanulólétszám a köznevelési intézmény

|  |  |  |  |
| --- | --- | --- | --- |
|  | feladatellátási hely megnevezése | tagozat megjelölése | maximális gyermek-, tanulólétszám |
| 1 | Bakonycsernyei Bóbita Óvoda - Mini Bölcsőde  (8056 Bakonycsernye, Rákóczi u. 141.) | óvodai csoport | 50 fő |
| 2 | Bakonycsernyei Bóbita Óvoda – Mini Bölcsőde  (8056 Bakonycsernye, Rózsa út 67/a.) | óvodai csoport | 25 fő |
| 2 | Bakonycsernyei Bóbita Óvoda - Mini Bölcsőde  (8056 Bakonycsernye, Rózsa út 67/a.) | bölcsődei csoport | 7 fő |

„

**17. Az alapító okirat 6.3. pontja helyébe az alábbi rendelkezés lép:**

„6.3. A feladatellátást szolgáló ingatlanvagyon:

|  |  |  |  |  |
| --- | --- | --- | --- | --- |
|  | ingatlan címe | ingatlan helyrajzi száma | vagyon feletti rendelkezés joga vagy a vagyon használati joga | az ingatlan funkciója, célja |
| 1 | 8056 Bakonycsernye, Rákóczi út 141. | 356 | térítésmentes használat | óvoda |
| 2 | 8056 Bakonycsernye, Rózsa út 67/a. | 1046 | térítésmentes használat | óvoda és mini bölcsőde |

**„**

**Jelen módosító okiratot 2018. augusztus 31.-napjától kell alkalmazni.**

Kelt: Bakonycsernye, 2018. május „ „

P.H.

Turi Balázs

polgármester