Bakonycsernye Község Polgármestere

8056 Bakonycsernye, Rákóczi u. 83.

<Tel:22/413-001>

e-mail:pm.bakonycsernye@morterseg.hu

ELŐTERJESZTÉS

* volt könyvtár épületének értékesítésére –

Tisztelt Kéviselő-testület!

A képviselő-testület a korábbi ülésén döntött a tulajdonát képező volt könyvtár épületének (Bakonycsernye, Rákóczi u. 122. ) licittárgyalás útján történő értékesítéséről.

Az első ízben meghirdetett tárgyalás eredménytelen volt, érdeklődő hiányában. A második tárgyalás már eredményesen zajlott le, a V&V FEMZOL Kft. (8056 Bakonycsernye, Ady E. u. 39.) egyedüli ajánlattevőként vett részt a licittárgyaláson.

Az ajánlattevő a NAV által kiállított adóigazolással igazolta, hogy végrehajtásra, vagy visszatartásra átadott köztartozása nincs.

Cégkivonattal igazolta, a cég létezését, Józsányé dr. Rácz-Csépány Judit közjegyző által kiállított aláírási címpéldánnyal pedig a tárgyaláson megjelent Vas Mariann önálló aláírási jogosultságát.

A V&V FEMZOL Kft. az önkormányzat által meghatározott 1 millió Ft összegű pályázati biztosítékot befizette, így a licittárgyalás lefolytatásának nem volt akadálya.

A Kft. az önkormányzat által megajánlott 8 millió Ft összegű kikiáltási árat elfogadta, annak 2018. június 15-ig egy összegben történő megfizetését vállalta.

A fent leírtak alapján az alábbi határozat tervezetet terjesztem a Tisztelt Képviselő-testület elé:

HATÁROZAT TERVEZET

Bakonycsernye Nagyközség Önkormányzat Képviselő-testülete a tulajdonát képező,

bakonycsernyei 466 hrsz-ú, természetben a Bakonycsernye, Rákóczi u. 122. szám alatt lévő kivett könyvtár megnevezésű ingatlanát 8 millió Ft, azaz nyolcmillió forint vételár fejében értékesíti a V&V FEMZOL Korlátolt Felelősségű Társaság (8056 Bakonycsernye, Ady E. u. 39. adószám: 24788924-2-07, cégjegyzék száma: 07-09-026768) részére.

A vételár kifizetését egy összegben, az adásvételi szerződés aláírásával határozza meg kifizetni úgy, hogy a Kft. által az adásvétellel érintett ingatlan licittárgyalására befizetett 1 millió Ft, azaz egymillió forint pályázati biztosíték összegét a vételárba beszámítja.

Felhívja a polgármestert, hogy ezen határozat alapján elkészített adásvételi szerződés tervezetet terjessze a képviselő-testület elé.

Felelős: polgármester

Határidő: azonnal

Bakonycsernye, 2018. május 23.

Turi Balázs

polgármester