Bakonycsernye Község Polgármestere

8056 Bakonycsernye, Rákóczi u. 83.

<Tel:22/413-001>

[pm.bakonycsernye@morterseg.hu](mailto:pm.bakonycsernye@morterseg.hu)

ELŐTERJESZTÉS

streetball palánk és hozzá tartozó szabadidős tér létesítésére

Tisztelt Képviselő-testület!

A költségvetés tárgyalása során képviselői javaslatra felmerült az Ady E. utcában egy streetball palánk létesítése, melyre elkülönített a képviselő-testület a 2018. évi költségvetésében összeget.

Kovács Attila vállalkozó 374.000 Ft + áfa összegben adott árajánlatot annak kialakítására, illetve javaslom még padok és parki elemek kihelyezését.

A költségvetési rendeletben 1.000.000 Ft összegben van lehetőségem az elfogadott költségvetés terhére kötelezettséget vállalni, melyről a következő ülésen tájékoztatnom kell a képviselő-testület tagjait. Mivel már most rendelkezésre állnak a költségek, bár azok nem érik el az 1 millió Ft-ot, tájékoztatom a testületet, hogy ezen munka megrendelésre kerülne a vállalkozótól, illetve a felszerelések megvásárlásra kerülnének.

HATÁROZAT TERVEZET

Bakonycsernye Nagyközség Önkormányzat Képviselő-testülete az önkormányzat

2018. évi költségvetésében streetball palánk és hozzá tartozó tér kialakítására elkülönített összegből megvalósítja a Bakonycsernye, Ady E. utcában lévő, az önkormányzat tulajdonában lévő közterületen a szabadidős létesítményt.

Megbízza Kovács Attila egyéni vállalkozót (8056 Bakonycsernye, Arany J. u. 34.) a benyújtott árajánlatában szereplő terepmunkák elvégzésér 374.000 Ft + 100.980 Ft áfa, azaz bruttó 474.980 Ft összegben.

Felhatalmazza a polgármestert, hogy a szabadidős tér kialakításához szükséges padokat és egyéb utcabútorokat megrendelje a költségvetésben elkülönített összeg erejéig.

Felelős: polgármester

Határidő: 2018. szeptember 30.